“Atlantis, l’Imperi Perdut” arriba al Mario Monreal diumenge que ve
18 d’octubre 2017

![](/media/hujof2ob/66image010_cuerpo.jpg)  
  

Diumenge que ve, 22 d'octubre, el Centre Cultural Mario Monreal acollirà la projecció de la pel·lícula _Atlantis, l’Imperi Perdut._ La sessió serà a les 19 hores i l'entrada serà gratuïta. Es tracta d'una pel·lícula infantil i en valencià apta per a tots els públics.  
  
_Atlantis, l’Imperi Perdut_ explica la història de Milo, un jove explorador amb ganes d'aventures que troba un mapa, on apareixen les pistes necessàries per trobar la ciutat perduda d’Atlantis, el regne afonat. El protagonista, acompanyat pel capità Rourke i un equip d'allò més variat, s'embarcarà en una gran expedició a bord del submarí Ulisses. En la seua aventura al fons del mar, descobrirà llocs insòlits, però també monstruosos animals aquàtics que posaran en perill la vida del grup. Entre misteris, aigua salada i nerviosisme, l'equip haurà de fer front a tot tipus d'obstacles per arribar al lloc perdut.

*   [](http://www.facebook.com/sharer.php?u=https://aytosagunto.es/va/actualitat/atlantis-l-imperi-perdut-arriba-al-mario-monreal-diumenge-que-ve/ "Facebook")
*   [](http://twitter.com/share?url=https://aytosagunto.es/va/actualitat/atlantis-l-imperi-perdut-arriba-al-mario-monreal-diumenge-que-ve/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/atlantis-l-imperi-perdut-arriba-al-mario-monreal-diumenge-que-ve/ "Linked In")
*   [](mailto:?body=https://aytosagunto.es/va/actualitat/atlantis-l-imperi-perdut-arriba-al-mario-monreal-diumenge-que-ve/)